“સૂર્યની બરાબર સામે પર્વત શિરોમણિ એવરેસ્ટ, નંદાદેવી અને કાંચનજંઘાના સ્પષ્ટ દર્શન થવા પામે. ઉન્નત મસ્તકે ઊભેલા આ ત્રણેય મહાશિખરોને નિહાળીને મારાથી ગદગદ થઈ જવાયું. ઘૂંટણિયે પડીને મેં આ પર્વતાધિરાજો પ્રત્યે આદર વ્યકત કર્યો. આ અત્યંત પવિત્ર વાતાવરણમાં ઈશ્વર સમીપ હોય એટલી નિકટતા અનુભવાઈ. આ દેવભૂમિ પર થોડાક કલાકો શ્વાસ લેવાનું નસીબ મને ઉપલબ્ધ કરાવવા બદલ ભગવાનનો મેં પાડ માન્યો.”